钦定古今图书集成/明伦汇编/交谊典/第046卷 > 朱子语类 > 《为柳珪谢京兆公启》李商隐
## 钦定古今图书集成/明伦汇编/交谊典/第046卷 > 朱子语类 > 《为柳珪谢京兆公启》李商隐

某启：伏蒙荣示，赐及前件衣服段及束绢等，谨依处
分捧受讫。伏以大人自处通班，弥修俭德。田园惟恐
芜没，子弟不免饥寒。去岁成名，首春归觐。虽才非张
载，未刊剑阁之铭；而志慕胡威，敢问荆州之绢。岂意
相公复以简书召署，筐篚加恩。古者赎百里奚，才持
五羖；诮程不识，犹惜一钱。况某碌碌无奇，庸庸自守。
敢邀厚币，来自雄藩。品目难名，珍纤可玩。仰李膺之
德，尚未登门；读戴圣之书，己惊润屋。下情无任戴荷
悚惧之至，谨启。